शहद के गुणकारी तत्व बडे हों या बच्चे सभी के लिए ये लाभकारी सिद्ध होते हैं। इससे मिलने वाली ऊर्जा और ताकत हमें चुस्त-दुरुस्त बनाए रखती है। वर्तमान समय के अनुसार हमें सदैव एक्टिव रहने की जरूरत भी होती है। परंतु एक समय के बाद हमारे शरीर में बदलाव होने लगते हैं और शिथिलता आने लगती हे, जिससे थकान और सुस्ती हमें घेर लेती है। तब जरूरत होती है ऐसे आहार की जो शरीर में ऊर्जा का संचार कर दे। शहद इस कार्य के लिए सर्वथा उपयुक्त है। शहद में उपस्थित मिनरल और विटामिन हमें ऊर्जा प्रदान कर ज्यादा समय तक गतिशील रखते हैं।